אחמד קסום

אחמד קסום (בערבית: أحمد قسوم, תעתיק מדויק: אחמד קאצום; נולד ב-25 בינואר 1985) הוא כדורגלן ערבי-ישראלי המשחק בעמדת החלוץ במכבי טמרה.

קריירה
קסום החל לשחק כדורגל בגיל 16 במחלקת הנוער של עירוני אעבלין, ובשנת 2003 עבר לקבוצת בני סכנין כששיחקה בליגת העל. קסום שיחק במדי סכנין במשך 3 עונות ולאחר שירדה לליגת הלאומית בשנת 2006 עבר להפועל פתח תקווה. באמצע עונת 2007/2008 הושאל למועדון ספורט אשדוד, ובפתיחת העונה הבאה חזר לפתח תקווה.

בינואר 2009 חזר קסום לבני סכנין, ושיחק בקבוצה שש שנים נוספות, במהלכן הבקיע 31 שערים וכך הפך למלך השערים של הקבוצה בליגת העל בכל הזמנים. ב-3 בפברואר 2015 הושאל להפועל עכו, ובתום העונה חתם על חוזה חדש במועדון. בתום עונת 2015/2016 ירד עם הפועל עכו לליגה הלאומית, והמשיך לשחק במדיה עונה נוספת.

ביולי 2017 חתם קאסום בהפועל נוף הגליל מהליגה הלאומית. בספטמבר 2020 חתם במכבי טמרה מליגה א'. ביוני 2021 חתם בהפועל כאוכב. לאחר ששיחק שישה משחקים במדי הקבוצה, ב-13 באוקטובר 2021 שב למכבי טמרה.

קישורים חיצוניים

 פרופיל, באתר מוזיאון הפועל פתח תקווה

הערות שוליים

חלוצי כדורגל ישראלים
כדורגלני בני סכנין
כדורגלני הפועל פתח תקווה
כדורגלני מועדון ספורט אשדוד
כדורגלני הפועל עכו
כדורגלני הפועל נוף הגליל
אעבלין: אישים
כדורגלנים ערבים ישראלים
ישראלים שנולדו ב-1985